Fornleifastofnun Íslands rannsakar rústir sunnan Kárahnjúka 17. maí 2005 Rannsókn á rústum á Hálsi var boðin út í almennu útboði og tilboð bárust frá þremur aðilum í verkefnið . Útboðsgögn eru á hefðbundnu formi og miðast við einingaverð fyrir skilgreinda verkþætti , en um skilmála gildir íslenskur staðal IST 35 eins og við á . Líklega er þetta í fyrsta skipti sem fornleifarannsókn er boðin út á þennan hátt hér á landi Páll Pálsson frá Aðalbóli fann rústir þessar við smalamennsku haustið 2003 . Mögulegt að hér sé fundið sel sem kemur við sögu í Hrafnkelssögu Freysgoða og nefnt er Reykjasel . Víst er að áhugamenn um Hrafnkelssögu Freysgoða munu fylgjast með áhuga með fornleifarannsókn þessari . Samninginn undirrituðu þeir Agnar Olsen framkvæmdastjóri verkfræði - og framkvæmdasviðs Landsvirkjunar og Adolf Friðriksson forstöðumaður Fornleifastofnunar Íslands ses . Agnar Olsen , framkvæmdastjóri verkfræði - og framkvæmdasviðs ( t.v. ) , og Adolf Friðriksson , forstöðumaður Fornleifastofnunar Íslands ses , undirrita samning um rannsóknir á rústum sunnan Kárahnjúka .